Угледајмо се на Маџаре!
У »Хрватској Њиви« потакнуо је брижни родољуб г. Т. племениту намисао, да се већ једном и код нас започне са акцијом око буђења народне свијести наших т. зв. буњевачких Хрвата.

Забринутост с нашег нехајства у томе питању потпуно је оправдана, пак се ми читаоци »Х. Н.« у провинцији, што живимо сред досељених Маџара, гледајући живахну дјелатност и пропаганду, коју шире маџарска културна друштва отпреко Драве код нас, управо згражамо над нашим нехајем према агилности Маџара за своје у Хрватској (и Славонији) насељене земљаке. 

Не ће бити на одмет, ако напоменемо само, какову агилност развија у реченом смјеру друштво »Julian«. 

То је друштво у задњих 12 година основало својим трошком 69 маџарских школа у Хрватској (и Славонији) са 160 учитељских сила. Издало је осим тога 232 разне књиге и брошуре за поуку народу и пораздијелило је и ове године као и сваке прије 29.000 коледара (бесплатно) »Képes kalendarium a szlavoniai magyaroknak« (Илустровани колендар за славонске Маџаре). У томе коледару позива друштво »Julian« сваког Маџара у Хрватској, да испуни (у коледару) приложени арак с овим питањима: 

Питања и одговори о стању Маџара, који живе у мојем пребивалишту: 1. Како се зове мјесто мог пребивалишта? 2. Број маџарских породица, које ту живе? 3. Скупни број овдјешњих Маџара? 4. Колико имаде маџарске дјеце (од 6 — 12 год.), која падају под школску обвезу? 5. Од тих, колико их иде у маџарске школе? 6. Које од маџарских породица држе маџарске новине? 7. Колико имаде глава породице, који су слуге и радници? 8. Колико је њих ратара? 9. Колико обртника? 10. Колико трговаца? 11. Колико чиновника? 12. Колико другог звања? 13. Колико има Маџара власника куће? 14. Колико је Маџара посједника? 15. Колико Маџара посједује млинове? 17. Колико катастралних јутара земље посједују Маџари? 18. Колико коња посједују Маџари? 19. Колико посједују Маџари рогатог блага? 20. Имаду ли своју вјересијску удругу? 21. Колико Маџара је чланова такове удруге? 22. Колико Маџара је чланова такове удруге? 22. Колико Маџара имаде у мјесту завичајно право? 23. Колико је Маџара у опћинском одбору? 24. Колико Маџара ужива изборно право код избора саборског заступника? 25. Колико се Маџара одселило у Америку? 26. Колико је Маџара (из мјеста) било на ратишту? 27. Колико их је пало на бојном пољу? 28. Колико их је постало инвалидима 29. Колико их је умрло од бољетице с ратишта у болници или код куће? 30. Колико има маџарских ратничких удовица? 31. Колико ратничких сирочади имаде? 32. Колико имаде сирочади без родитеља?

Тако раде Маџари код нас. То нека нам уједно покаже, како бисмо имали радити с нашим земљацима у Маџарској. Јер држимо, кад је њима такав рад допуштен овдје, не смију ни нама кратити и бранити да се истим просвјетним радом служимо преко Драве —  и у томе случају међу буњевачким Хрватима. 

Стога препоручујемо нашим родољубима и нашим културним друштвима, да то, што је овдје приказано, узму за примјер — јер је већ вријеме, да се и код нас започне озбиљним реалним радом. 

Ми се дакако с Маџарима не можемо натјецати, с обзиром на средства, којима они располажу, а којих ми ни издалека немамо, али то нас не смије испричавати, да останемо у нераду. 

К.

Види још 

Нешто о Буњевцима
Нека разјашњења
Буњевачко питање
О национализовању Буњеваца

Извор 

Угледајмо се на Маџаре!, Хрватска њива, бр. 20, 1917, стр. 350.

Војводина